नयाँ शक्तिमा नेताहरु नटिक्नुको कारणमा भट्टराईले वार्षिक उत्सव समारोहमा बीउ र बिरुवाको उदारण प्रस्तुत गरे। डा.भट्टराईले नयाँ रुपमा आफुहरुले विचारको बीउ मात्र रोपेको र उक्त बीउमा केही भुसहरु पनि मिसिएको बताए। ‘धेरै मन्छेले भन्छन् नयाँ शक्तिलाई धेरै नेताले छोडेर हिंडे मलाई त्यस्तो लाग्दैन’ उनले भने, ‘हामीले बीउ रोप्दाखेरी सकेसम्म त्यसलाई निफनेर रोप्ने गर्छौं तर, त्यो बीउमा कहिलेकाँही बीउ मरेका भुसहरु पनि आउछन् त्यसैले त्यो भुस नयाँ शक्तिमा उम्रिएनन्।।’
